
ELŐTERJESZTÉS

A Damjanich János Általános Iskola, Gimnázium, Szakképző Iskola és Kollégium átalakítására

Tisztelt Képviselő-testület!

Martfű Város Önkormányzatának Képviselő-testülete 2011. március 02. napján megtartott rendkívüli ülésén közoktatási intézménye átszervezését határozta el. 

Az átszervezésről szóló 15/2011. ( III. 02.) önkormányzati határozat szerint Martfű Város 2011. augusztus 1-jétől külön működteti az alap-és középfokú intézményét, létrehozva a József Attila Általános Iskolát valamint a Damjanich János Szakképző Iskola, Gimnázium és Kollégiumot.

A közoktatási törvény 88. § (6) bekezdése szerint a helyi önkormányzat közoktatási intézményét akkor szervezheti át, ha az adott tevékenységről, szolgáltatásról továbbra is megfelelő színvonalon gondoskodik oly módon, hogy annak igénybevétele a gyermeknek, tanulónak, szülőnek nem jelent aránytalan terhet. 

Ennek vizsgálata alapos előkészítő munkát igényelt. 

A döntés előkészítéseként megtörtént az alap- és középfokú intézményegységek alkalmazotti közösségeinek,  diákönkormányzatának, diákbizottságának, az iskolaszéknek és a szülői munkaközösségnek a véleményeztetése.

A Jász-Nagykun-Szolnok Megyei Kereskedelmi és Iparkamara véleménye is elkészült.

A Jász-Nagykun-Szolnok Megyei Kormányhivatal által javasolt független közoktatási szakértő elkészítette az átszervezésről szóló szakvéleményt.

A megyei önkormányzat  megküldte – a fejlesztési tervére épített – szakvéleményt és hozzájárulásukat.

A  véleményeztetési eljárás során a az alkalmazotti közösségek,az iskolaszék, a szülői munkaközösség, a diákönkormányzat, diákbizottság megvitatta a város alap-és középfokú intézményeinak külön működtetésére vonatkozó képviselő-testületi szándékot.  Valamennyi fórum elfogadta, támogatta az átszervezést. 

A Jász-Nagykun Szolnok Megyei Kereskedelmi és Iparkamara véleménye szerint az alap-és középfokú intézmény külön működtetése a szakfeladatok szervezését előnyösen érinti, a döntést egyetértően támogatja.

A független közoktatási szakértő a szakvéleményében rögzíti, hogy a szerkezet átalakítási döntések megfelelnek az előírásoknak. A fenntartó a szolgáltatásról továbbra is megfelelő színvonalon gondoskodik oly módon, hogy annak igénybevétele a gyermeknek, tanulónak, szülőnek nem jelent aránytalan terhet. Figyelembe veszi a gyermek/tanuló mindenek felett álló érdekeit, az egyenlő bánásmód követelményeit megtartja.

A megyei önkormányzat hozzájárult az átszervezéshez, mivel az összhangban van a megyei közoktatásfejlesztési koncepcióval.
(A szakvéleményeket, és a véleményezési eljárás dokumentumait az előterjesztéshez mellékelem.)
Az átszervezési döntés folyamatáról a TISZK-et írásban  tájékoztattuk.

Az államháztartásról szóló 1992. évi XXXVIII. törvény 95-96. §-a alapján az alapító szerv a költségvetési szervet átalakíthatja, mely történhet egyesítéssel és szétválasztással. A szétválasztás különválás vagy kiválás lehet.

A Képviselő-testület döntésének megfelelően az átalakításra különválás útján kerülhet sor, mely szerint a különváló költségvetési szerv megszűnik, jogutódjai az átlalkítással létrejövő költségvetési szervek.

Az átalakítást átalakító okiratba kell foglalni, melyben rendelkezni kell a megszűnő költségvetési szerv valamennyi közfeladatának jövőbeni ellátásáról, valamennyi jogáról és kötelezettségéről, ideértve vagyoni jogait és előirányzatait, illetve azt az időtartamot melyre kiterjedően a megszűnő költségvetési szerv utoljára kötelezettséget vállalhat.  
A törvényi előírásoknak  megfelelően az átalakító, valamint a létrejövő két új költségvetési szerv alapító okiratát az előterjesztés melléklete szerint elkészült. 

Kérem a Tisztelt Képviselő-testületet, hogy az átalakító és az alapító okiratok elfogadásával hozza meg a végleges döntését az oktatási intézmények átszervezéséről.
Martfű, 2011. április 19.

Látta: Balogh Edit címzetes főjegyző

Készítette: Szász Éva aljegyző


       Herczegné Horváth Eszter vezető főtanácsos

Határozati javaslat:

……./2011./IV.28./ határozat

A Damjanich János Általános Iskola, Gimnázium, Szakképző Iskola és Kollégium átalakító okiratának elfogadásáról

Martfű Város Önkormányzatának Képviselő-testülete megtárgyalta a Damjanich János Általános Iskola, Gimnázium, Szakképző Iskola és Kollégium átalakítására vonatkozó előterjesztést, és az előterjesztés mellékletét képező átalakító okiratot jóváhagyólag elfogad.

A közoktatási intézmény átalakítását a törzskönyvi nyilvántartásban át kell vezetni.

Határidő: Képviselő-testületi döntést követő 8 nap

Felelős: Balogh Edit címzetes főjegyző

Az átalakítással érintett Martfű és Mezőhék Közoktatási Intézményfenntartó Társulás társulási megállapodását módosítani szükséges és azt jóváhagyásra a Képviselő-testület elé kell terjeszteni.

Határidő: 2011. május 30.

Felelős: Balogh Edit címzetes főjegyző
Határozati javaslat:

……./2011./IV.28./ határozat

A Damjanich János  Szakképző Iskola, Gimnázium és Kollégium alapító okiratának elfogadásáról

Martfű Város Önkormányzatának Képviselő-testülete megtárgyalta a Damjanich János Általános Iskola, Gimnázium, Szakképző Iskola és Kollégium átalakítására vonatkozó előterjesztést, és az előterjesztés mellékletét képező Damjanich János Szakképző Iskola, Gimnázium és Kollégium alapító okiratát  jóváhagyólag elfogadja.

A közoktatási intézmény alapítását a törzskönyvi nyilvántartásba be kell jegyeztetni.

Határidő: Képviselő-testületi döntést követő 8 nap

Felelős: Balogh Edit címzetes főjegyző
Határozati javaslat:

……./2011./IV.28./ határozat

A József Attila Általános Iskola alapító okiratának elfogadásáról

Martfű Város Önkormányzatának Képviselő-testülete megtárgyalta a Damjanich János Általános Iskola, Gimnázium, Szakképző Iskola és Kollégium átalakítására vonatkozó előterjesztést, és az előterjesztés mellékletét képező József Attila Általános Iskola alapító okiratát  jóváhagyólag elfogadja.

A közoktatási intézmény alapítását a törzskönyvi nyilvántartásba be kell jegyeztetni.

Határidő: Képviselő-testületi döntést követő 8 nap

Felelős: Balogh Edit címzetes főjegyző

